Trijodotironin
Trijodotironin, poznat i T3, je tiroidni hormon. Utiče na gotovo svaki fiziološki proces u tijelu, uključujući rast i razvoj, metabolizam, tjelesnu temperatiru i otkucaje srca. Proizvodnju T3i njegovog prohormona tiroksin (T4) aktivira tireoidea-stimulirajući hormon (TSH), koji se oslobađa iz prednjeg režnja hipofize. Ovaj put je dio procesa zatvorene petlje povratne informacije: Povišene koncentracije T3 i T4 u krvnoj plazmi inhibiraju proizvodnju TSH u prednjem režnj hipofize. Kako se koncentracije ovih hormona smanjuju, prednja hipofiza povećava proizvodnju TSH i tim procesima sistema za kontrolu povratnih informacija, stabilizira količinu hormona štitnjače u krvotoku. T3 je pravi hormon. Njegovi učinci na ciljana tkiva otprilike su četiri puta snažniji od učinaka T4. Od hormona štitnjače koje ova žlijezda proizvodi, samo oko 20% je T3 dok se 80% proizvodi kao T4. Otprilike 85% cirkulirajućeg T3 kasnije nastaje u jetri i prednjem režnju hipofize, uklanjanjem atoma joda sa atoma ugljika broj pet vanjskog prstena T4 . U svakom slučaju, koncentracija T3 u ljudskoj krvnoj plazmi je oko jedne četrdesetjne od koncentracije T4. Biološki poluživot T3+ je oko 2,5 dana. Poluživot T4 traje 6,5 dana.